Document ID: 31999R2099

KOMMISSIONENS FORORDNING (EF) Nr. 2099/1999
af 1. oktober 1999
om forudfastsat støtte til privat oplagring af hele og halve slagtekroppe af lam i Finland, Irland og Det Forenede Kongerige
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2467/98 af 3. november 1998 om den fælles markedsordning for fåre- og gedekød(1), særlig artikel 12, stk. 1 og 4, og
ud fra følgende betragtninger:
(1) Ved Kommissionens forordning (EØF) nr. 3446/90 af 27. november 1990 om gennemførelsesbestemmelser vedrørende støtte til privat oplagring af fåre- og gedekød(2), senest ændret ved forordning (EF) nr. 3533/93(3), er der fastsat bestemmelser for de tilfælde, hvor støtten fastsættes forud med et fast beløb;
(2) Kommissionens forordning (EØF) nr. 3447/90 af 28. november 1990 om de særlige betingelser for ydelse af støtte til privat oplagring af fåre- og gedekød(4), senest ændret ved forordning (EF) nr. 40/96(5), indeholder bestemmelser om en minimumsmængde pr. kontrakt;
(3) efter artikel 12, stk. 1, i forordning (EF) nr. 2467/98 kan der træffes afgørelse om at yde støtte til privat oplagring; ifølge artiklen anvendes disse foranstaltninger på grundlag af situationen i hvert noteringsområde; i betragtning af den særligt vanskelige markedssituation i Finland, Irland og Det Forenede Kongerige er betingelserne i nævnte artikel blevet opfyldt, og der bør iværksættes en sådan procedure;
(4) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -
UDSTEDT FØLGENDE FORORDNING:
Artikel 1
1. I Finland, Irland og Det Forenede Kongerige kan der med forbehold af bestemmelserne i forordning (EØF) nr. 3447/90 mellem den 4. oktober og 12. november 1999 indgives ansøgninger om støtte til privat oplagring af hele og halve slagtekroppe af lam, i et omfang af højst 250 tons for Irland, 100 tons for Finland og 2350 tons for Det Forenede Kongerige.
Ansøgninger, der indgives efter den dag, hvor den samlede mængde, der ansøges om, overstiger de i første afsnit nævnte mængder, antages ikke. De mængder, for hvilke der indgives ansøgninger den dag, hvor den samlede mængde overskrides, nedsættes tilsvarende.
2. Støtten er på 1400 EUR/ton for en oplagringsperiode på mindst tre måneder. Oplageren bestemmer selv den faktiske oplagringsperiode. Perioden er på mindst tre og højst syv måneder. Er oplagringsperioden på mere end tre måneder, forhøjes støtten med 1,45 EUR/ton pr. dag.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. oktober 1999.

Labels: 3
18
6